Усё сваё жыццё Ніна Кавальчук жыве ў роднай вёсцы, там, дзе нарадзілася – у Хатынічах. З’явілася яна на свет 57 гадоў назад у простай вясковай сям’і. Бацька Уладзімір Пічыц быў плотнікам і разьбяром па дрэву. Маці Вольга шчыравала ў калгасе, даглядала вялікую гаспадарку, выхоўвала пяцёра дзяцей. Ніна была другой па ліку ў сям’і Пічыцаў. Старэйшым быў брат Коля, а пасля Ніны нарадзіліся яшчэ два браты і сястрычка.